9. การจัดการ

โครงสร้างการจัดการ

[]

โครงสร้างการจัดการของธนาคาร ประกอบด้วย คณะกรรมการธนาคาร
คณะกรรมการที่ปรึกษาคณะจัดการ คณะจัดการ คณะกรรมการตรวจสอบ
คณะกรรมการกำหนดอัตราค่าตอบแทน คณะกรรมการสรรหา และที่ปรึกษาคณะกรรมการ
ตามรายละเอียด ดังนี้

คณะกรรมการธนาคาร

คณะกรรมการของบริษัท ธนาคารกสิกรไทย จำกัด (มหาชน) ตามหนังสือรับรองกระทรวงพาณิชย์
ลงวันที่ 6 ตุลาคม 2543 ประกอบด้วยกรรมการ 13 ท่าน คือ

1. นายบรรยงค์ ล่ำซำ ประธานกรรมการ

2. พล.ต.อ.เภา สารสิน รองประธานกรรมการ

3. นายบัณฑูร ล่ำซำ กรรมการ

4. นายศุกรีย์ แก้วเจริญ กรรมการ

5. ม.ร.ว. สฤษดิคุณ กิติยากร กรรมการ

6. ม.ร.ว. ยงสวาสดิ์ กฤดากร กรรมการ

7. นายสมชาย บุลสุข กรรมการ

8. นางสุจิตพรรณ ล่ำซำ กรรมการ

9. ศ.ดร. สุชาดา กีระนันทน์ กรรมการ

10. ศ.ดร. ยงยุทธ ยุทธวงศ์ กรรมการ

11. ดร. อภิชัย จันทรเสน กรรมการ

12. Mr. Charles L. Coltman, III กรรมการ

13. Mr. William Mark Evans กรรมการ

กรรมการผู้มีอำนาจลงนามแทนธนาคาร ประกอบด้วย ประธานกรรมการ หรือ กรรมการผู้จัดการ
ลงลายมือชื่อและประทับตราสำคัญของธนาคาร หรือ พล.ต.อ.เภา สารสิน นายศุกรีย์ แก้วเจริญ
ม.ร.ว.สฤษดิคุณ กิติยากร ม.ร.ว.ยงสวาสดิ์ กฤดากร หรือ นายสมชาย บุลสุข
กรรมการสองในห้าท่านนี้ลงลายมือชื่อและประทับตราสำคัญของธนาคาร

อำนาจของคณะกรรมการธนาคาร

1. มีอำนาจดูแลและจัดการธนาคารให้เป็นไปตามกฎหมาย วัตถุประสงค์และข้อบังคับของธนาคาร
รวมทั้งมติของที่ประชุมผู้ถือหุ้น

2. มีอำนาจแต่งตั้งกรรมการคนหนึ่ง เป็น ประธานกรรมการ และจะแต่งตั้ง รองประธานกรรมการ
ก็ได้ ตามที่คณะกรรมการเห็นสมควร

3. มีอำนาจแต่งตั้ง กรรมการผู้จัดการ และจะแต่งตั้งผู้หนึ่งผู้ใดคนเดียวหรือหลายคน
เป็นกรรมการรองกรรมการผู้จัดการ และกรรมการผู้ช่วยกรรมการผู้จัดการก็ได้
ตามที่คณะกรรมการเห็นสมควร

4. มีอำนาจแต่งตั้งคณะจัดการคณะหนึ่ง ประกอบด้วย กรรมการผู้จัดการ
และพนักงานของธนาคารจำนวนหนึ่ง
มีอำนาจหน้าที่จัดการงานและดำเนินกิจการของธนาคารตามที่คณะกรรมการธนาคารกำหนด
โดยให้กรรมการผู้จัดการ เป็นประธานคณะจัดการโดยตำแหน่ง

5. มีอำนาจแต่งตั้งกรรมการจำนวนหนึ่ง เป็น กรรมการที่ปรึกษาแก่คณะจัดการ
มีหน้าที่ให้คำปรึกษาแนะนำตามที่คณะกรรมการธนาคารเห็นสมควร

หน้าที่ของคณะกรรมการธนาคาร ตามข้อบังคับของธนาคาร มีดังนี้

1.  ดูแลและจัดการธนาคารให้เป็นไปตามกฎหมาย วัตถุประสงค์และข้อบังคับของธนาคาร
    รวมทั้งมติของที่ประชุมผู้ถือหุ้น

2.  ในกรณีที่ตำแหน่งกรรมการว่างลง นอกจากถึงคราวออกตามวาระ
    ให้คณะกรรมการเลือกบุคคลซึ่งมีคุณสมบัติตามที่กำหนด เข้าเป็นกรรมการแทน
    ในการประชุมคณะกรรมการคราวถัดไป เว้นแต่วาระของกรรมการจะเหลือน้อยกว่าสองเดือน
    โดยมติของคณะกรรมการดังกล่าวต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
    และบุคคลซึ่งเข้าเป็นกรรมการแทนนี้ให้อยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนแทน

3.  คณะกรรมการธนาคาร ต้องจัดให้มีการประชุมผู้ถือหุ้นเป็นการประชุมใหญ่สามัญประจำปี
    ภายในไม่เกินสี่เดือนนับแต่วันปิดบัญชีทำงบดุลงวดสิ้นปีของธนาคาร การประชุมคราวอื่น ๆ
    ให้เรียกว่า การประชุมวิสามัญ
    คณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร

4.  คณะกรรมการธนาคารต้องจัดให้มีการประชุมคณะกรรมการทุกเดือน
    เว้นแต่มีเหตุขัดข้องแต่อย่างน้อยต้องมีการประชุมสามเดือนต่อหนึ่งครั้ง
    และในการประชุมต้องมีกรรมการไม่น้อยกว่ากึ่งหนึ่งของจำนวนทั้งหมด
    การวินิจฉัยชี้ขาดของที่ประชุมให้ถือเอาเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมมีคะแนนเสียงอีกเสียงชี้ขาด

5.  คณะกรรมการธนาคาร ต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีบัญชีของธนาคาร เสนอต่อที่ประชุมผู้ถือหุ้นในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุนนี้
    และคณะกรรมการธนาคารต้องจัดให้ผู้สอบบัญชีตรวจสอบให้เสร็จสิ้นก่อนนำเสนอต่อที่ประชุมผู้ถือหุ้น

การแต่งตั้งและถอดถอนกรรมการธนาคาร ตามข้อบังคับของธนาคาร มีดังนี้

1.  กรรมการของธนาคารให้ที่ประชุมผู้ถือหุ้นเป็นผู้เลือก
    โดยมีจำนวนไม่น้อยกว่าเจ็ดคนและไม่เกินสิบหกคน
    ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    และจะเป็นผู้ถือหุ้นของธนาคารหรือไม่ก็ได้ ในการลงคะแนนเสียงเลือกตั้งกรรมการ
    ให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคลหรือเลือกเป็นชุดก็ได้

(2) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ โดยถือว่าหุ้นหนึ่งมีหนึ่งเสียง

(3) ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากันสำหรับลำดับสุดท้าย
    ให้ประธานของที่ประชุมลงคะแนนเสียงชี้ขาด

2.  ให้คณะกรรมการแต่งตั้งกรรมการคนหนึ่ง เป็น
    ประธานกรรมการและจะแต่งตั้งรองประธานกรรมการ ขึ้นด้วยก็ได้

3.  ในการประชุมสามัญประจำปีของธนาคารทุก ๆ
    คราวให้กรรมการลาออกจากตำแหน่งจำนวนหนึ่งในสามของจำนวนกรรมการ
    ถ้าจำนวนกรรมการที่จะออกแบ่งเป็นสามส่วนไม่ได้
    ให้ออกโดยจำนวนใกล้เคียงที่สุดกับส่วนหนึ่งในสาม

4.  ให้กรรมการซึ่งอยู่ในตำแหน่งนานที่สุดนั้นออกจากตำแหน่งก่อน
    และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
    โดยกรรมการซึ่งพ้นจากตำแหน่งอาจได้รับเลือกตั้งใหม่ได้

5.  ศาลมีคำสั่งให้ออก หรือที่ประชุมลงมติให้ถอดถอนจากตำแหน่ง
    หรือขาดคุณสมบัติตามที่กำหนดไว้ในข้อบังคับ

6.  หากตำแหน่งกรรมการว่างลง เพราะเหตุอื่นนอกจากถึงคราวออกตามวาระ
    ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน
    ด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
    และบุคคลซึ่งเข้าเป็นกรรมการแทนนี้
    จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนดำรงตำแหน่งแทน

การมอบอำนาจโดยคณะกรรมการธนาคาร

ที่ประชุมคณะกรรมการธนาคาร ครั้งที่ 6/2543 เมื่อวันที่ 25 พฤษภาคม 2543
ได้พิจารณาอนุมัติการมอบอำนาจให้พนักงานธนาคารระดับ รองกรรมการผู้จัดการ
เป็นผู้มีอำนาจกระทำการแทนหรือในนามธนาคาร โดยให้ผู้รับมอบอำนาจดังกล่าว จำนวน 2 ท่าน
สามารถมอบอำนาจช่วงให้พนักงานของหน่วยงานต่าง ๆ ภายในธนาคาร
เป็นผู้มีอำนาจกระทำการแทนหรือในนามธนาคารได้ภายในขอบเขตความรับผิดชอบของแต่ละบุคคล

อำนาจดำเนินการของธนาคาร

นอกเหนือจากการมอบอำนาจให้พนักงานกระทำการแทน หรือในนามธนาคารดังกล่าวข้างต้นแล้ว
ธนาคารได้จัดทำหลักเกณฑ์และตารางการใช้อำนาจดำเนินการภายในธนาคาร
เพื่อกระจายอำนาจให้พนักงานที่ดำรงตำแหน่งต่าง ๆ สามารถปฏิบัติงาน
และตัดสินใจในงานภายในธนาคารได้อย่างมีประสิทธิภาพ มีความคล่องตัว โดยไม่เสียการควบคุม
ซึ่งได้แยกอำนาจดำเนินการภายในธนาคารไว้ 3 ประเภท คือ

(1) อำนาจดำเนินการที่มีผู้ใช้หลายสังกัด

(2) อำนาจดำเนินการภายในฝ่าย/สำนัก

(3) อำนาจดำเนินการของสาขา

หลักการ

ในการกำหนดรูปแบบและเนื้อหาของการจัดทำอำนาจดำเนินการภายในธนาคาร มีสาระสำคัญ ดังนี้

1. เป็นการกระจายอำนาจของ ประธานกรรมการ ในการบริหารและดำเนินกิจการต่าง ๆ
ภายในธนาคาร ให้กับผู้บริหารในลำดับถัดไป ตามความเหมาะสม

2. กรรมการผู้จัดการ ได้รับมอบหมายจากคณะกรรมการธนาคาร
ให้เป็นผู้ลงนามในหลักเกณฑ์และตารางแสดงการใช้อำนาจดำเนินการภายในธนาคาร

3. อำนาจดำเนินการภายในธนาคารในที่นี้หมายรวมถึง

3.1 อำนาจดำเนินการที่กำหนดไว้เป็นจำนวนเงินโดยตรง
และต้องเป็นไปภายในวงเงินงบประมาณของธนาคารที่ผ่านการพิจารณาและได้รับอนุมัติแล้วเท่านั้น

3.2 อำนาจดำเนินการอื่น ๆ ที่ไม่เกี่ยวข้องกับจำนวนเงินโดยตรง
ถือเป็นอำนาจที่ผู้บริหารในระดับตำแหน่งต่าง ๆ จำเป็นต้องมีเพื่อประโยชน์ในการบริหารงาน เช่น
อำนาจในการเพิ่ม/ลดอัตรากำลัง อำนาจในการให้ข้อมูลที่สำคัญ อำนาจในการว่าจ้างบริษัทภายนอก
เป็นต้น

4. เพื่อให้ครอบคลุมและมีความสมบูรณ์ครบถ้วนจึงจำแนกอำนาจดำเนินการภายในธนาคาร
ตามลักษณะงาน ดังนี้

4.1 อำนาจดำเนินการที่มีผู้ใช้หลายสังกัด
เป็นอำนาจดำเนินการที่ไม่ระบุเฉพาะฝ่ายงานใดฝ่ายงานหนึ่ง
แต่จะระบุตามลักษณะของงานแต่ละด้าน ซึ่งผู้ใช้อำนาจดังกล่าวจะอยู่ตามฝ่ายงาน/หน่วยงานต่าง ๆ
กัน ประกอบด้วย 9 ด้าน คือ

4.1.1 อำนาจดำเนินการเกี่ยวกับทรัพยากรบุคคล

2.  อำนาจดำเนินการเกี่ยวกับการให้เครดิต

3.  อำนาจดำเนินการเกี่ยวกับหลักประกัน

4.  อำนาจดำเนินการในการแก้ไขและประนอมหนี้

5.  อำนาจดำเนินการเกี่ยวกับค่าใช้จ่าย

6.  อำนาจดำเนินการเกี่ยวกับเรื่องอื่น ๆ

4.1.7
อำนาจดำเนินการในการกำหนดอัตราแลกเปลี่ยน/ลดค่าธรรมเนียม/ลดอัตราดอกเบี้ยของธุรกิจ

ในประเทศและต่างประเทศ

8.  อำนาจดำเนินการเพื่อบริการลูกค้าด้านสินค้าขาเข้าและสินค้าขาออก

9.  อำนาจให้ออกโทรเลขและโทรพิมพ์ระหว่างประเทศ

4.2 อำนาจดำเนินการภายในฝ่าย/สำนัก
เป็นอำนาจดำเนินการที่กำหนดให้เฉพาะแต่ละฝ่ายงาน/สำนัก
เฉพาะเรื่องที่เกี่ยวข้องกับธุรกรรมที่ผู้บริหารสายงาน ผู้บริหารฝ่ายงาน
และพนักงานในระดับตำแหน่งต่าง ๆ ภายในฝ่าย/สำนักนั้น ๆ ได้รับมอบหมายให้ดูแลรับผิดชอบ

4.3 อำนาจดำเนินการของสาขา
เป็นอำนาจดำเนินการที่กำหนดให้เฉพาะสาขาสำนัก/สาขาของธนาคาร
เฉพาะเรื่องที่เกี่ยวข้องกับธุรกรรมที่ ผู้จัดการภาค ผู้จัดการเขต ผู้จัดการสาขา
และพนักงานในระดับตำแหน่งต่าง ๆ ภายในสาขาสำนัก/สาขา ได้รับมอบหมายให้ดูแลรับผิดชอบ

5. หลักเกณฑ์การใช้อำนาจดำเนินการภายในธนาคารได้กำหนดไว้ตามลักษณะของงานและฝ่ายงาน
โดยจัดทำเป็นตารางแสดงการใช้อำนาจดำเนินการแนบท้ายหลักเกณฑ์การใช้อำนาจของแต่ละงานหรือฝ่ายงาน
โดยภาพรวมจะเห็นว่าธนาคารมีการควบคุมการใช้อำนาจในแต่ละตำแหน่งไว้อย่างชัดเจน
และได้กำหนดหลักเกณฑ์การใช้อำนาจดำเนินการต่าง ๆ แยกเฉพาะแต่ละประเภท
ไม่ว่าจะเป็นการอนุมัติให้ดำเนินการ การอนุมัติค่าใช้จ่าย และการอนุมัติวงเงินต่าง ๆ

คณะกรรมการที่ปรึกษาคณะจัดการ (Advisory Board to the Management Board)

ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543
ได้อนุมัติให้จัดตั้งคณะกรรมการที่ปรึกษาคณะจัดการ ประกอบด้วยกรรมการ 5 ท่าน และเลขานุการ
คือ

1. นายบรรยงค์ ล่ำซำ ประธานกรรมการ

2. พล.ต.อ.เภา สารสิน กรรมการ

3. ม.ร.ว.ยงสวาสดิ์ กฤดากร กรรมการ

4. นายศุกรีย์ แก้วเจริญ กรรมการ

5. ดร.อภิชัย จันทรเสน กรรมการและที่ปรึกษากฎหมาย

6. นายสมเกียรติ ศิริชาติไชย เลขานุการ

ขอบเขต หน้าที่ และความรับผิดชอบ ดังต่อไปนี้

1.  รับทราบและให้คำปรึกษาแนะนำแก่คณะจัดการในเรื่องเกี่ยวกับ

- นโยบายของธนาคาร

- เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการธนาคาร

- เรื่องที่จะต้องปฏิบัติตามกฎหมาย

- เรื่องที่จะต้องปฏิบัติตามระเบียบที่ธนาคารวางไว้

2.  ดูแลให้ธนาคารมีการจัดการงานและดำเนินกิจการต่าง ๆ อย่างมีประสิทธิภาพ

คณะจัดการ (Management Board)

ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543
ได้อนุมัติให้จัดตั้ง คณะจัดการ ประกอบด้วยกรรมการ 7 ท่าน และเลขานุการ คือ

1. นายบัณฑูร ล่ำซำ ประธานกรรมการ

2. นายสิริวุทธิ์ เสียมภักดี กรรมการ

3. นางธิดา สมะลาภา กรรมการ

4. นายอภิชัย บุณยเกียรติ กรรมการ

5. นายปรีชา อุ่นจิตติ กรรมการ

6. ดร.เพียงใจ พุกกะคุปต์ กรรมการ

7. นายบุญทักษ์ หวังเจริญ กรรมการ

8. นายสมเกียรติ ศิริชาติไชย เลขานุการ

ขอบเขต หน้าที่ และความรับผิดชอบ ดังต่อไปนี้

1.  พิจารณากลั่นกรองและนำเสนอขออนุมัติจากคณะกรรมการธนาคารในเรื่องเกี่ยวกับ

- นโยบายของธนาคาร

- เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการธนาคาร

- เรื่องที่จะต้องปฏิบัติตามกฎหมาย

- เรื่องที่จะต้องปฏิบัติตามระเบียบที่ธนาคารวางไว้

-
เรื่องที่คณะจัดการเห็นสมควรเสนอขออนุมัติเป็นรายเรื่องหรือตามหลักเกณฑ์ที่คณะกรรมการธนาคารได้วางไว้
เช่น เรื่องการอนุมัติเครดิต เป็นต้น

2.  จัดการงานและดำเนินกิจการของธนาคารตามนโยบายที่คณะกรรมการธนาคารกำหนด

3.  รายงานถึงกิจการที่คณะจัดการได้กระทำไปแล้วต่อคณะกรรมการธนาคาร

คณะกรรมการตรวจสอบ (Audit Committee)

ที่ประชุมคณะกรรมการธนาคาร ครั้งที่ 9/2541 เมื่อวันที่ 25 มิถุนายน 2541 ได้อนุมัติให้จัดตั้ง
คณะกรรมการตรวจสอบ ประกอบด้วยกรรมการที่เป็นอิสระ จำนวน 3 ท่าน และเลขานุการ คือ

1. ม.ร.ว.สฤษดิคุณ กิติยากร ประธานกรรมการ

2. นายสมชาย บุลสุข กรรมการ

3. ศ.ดร.สุชาดา กีระนันทน์ กรรมการ

4. นายวสันต์ จริยตันติเวทย์ เลขานุการ

ขอบเขต หน้าที่ และความรับผิดชอบ ดังต่อไปนี้

1.  ดูแลรายงานทางการเงินของธนาคารให้ตรงต่อความเป็นจริง และเชื่อถือได้

2.  ดูแลให้ธนาคารมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของธนาคาร

4.  ดูแลให้ธนาคารปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร

7.  ปฏิบัติการอื่นใดตามที่คณะกรรมการของธนาคารมอบหมาย

ทั้งนี้ คณะกรรมการตรวจสอบทุกท่านเป็นกรรมการอิสระที่ไม่ได้เป็นเจ้าหน้าที่หรือลูกจ้างของธนาคาร
ยกเว้น เลขานุการคณะกรรมการตรวจสอบ ที่เป็นผู้อำนวยการฝ่ายอาวุโส ฝ่ายกำกับการปฏิบัติงาน

ประธานกรรมการตรวจสอบและกรรมการตรวจสอบมีวาระในการดำรงตำแหน่งคราวละ 3 ปี

คณะกรรมการกำหนดอัตราค่าตอบแทน (Compensation Committee)

ที่ประชุมคณะกรรมการธนาคาร และที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543
ได้อนุมัติให้จัดตั้ง คณะกรรมการกำหนดอัตราค่าตอบแทน ปัจจุบันประกอบด้วย

1. ม.ร.ว.สฤษดิคุณ กิติยากร กรรมการ

2. นายสมชาย บุลสุข กรรมการ

ขอบเขต หน้าที่ และความรับผิดชอบ ดังต่อไปนี้

1. นำเสนอแนวทางในการกำหนดหลักเกณฑ์การพิจารณาอัตราค่าตอบแทน
สำหรับผู้บริหารระดับสูงของธนาคาร

2. พิจารณากลั่นกรองอัตราค่าตอบแทนสำหรับพนักงาน ตั้งแต่ระดับ ผู้ช่วยกรรมการผู้จัดการ ขึ้นไป

คณะกรรมการสรรหา (Nomination Committee)

ที่ประชุมคณะกรรมการธนาคาร ครั้งที่ 2/2543 เมื่อวันที่ 4 กุมภาพันธ์ 2543
ได้อนุมัติให้แต่งตั้งคณะกรรมการสรรหาขึ้นชุดหนึ่ง ประกอบด้วย

1. นายพารณ อิศรเสนา

2. ดร. พนัส สิมะเสถียร

3. ดร. อรัญ ธรรมโน

4. ศ. ดร.สิปปนนท์ เกตุทัต

5. ศ.เติมศักดิ์ กฤษณามระ

6. นายหิรัญ รดีศรี

ขอบเขต หน้าที่ และความรับผิดชอบ ดังต่อไปนี้

พิจารณาคัดเลือกและกลั่นกรองบุคคลที่มีคุณสมบัติเหมาะสม เสนอแนะต่อคณะกรรมการธนาคาร
ให้นำชื่อเสนอต่อที่ประชุมสามัญผู้ถือหุ้น เลือกตั้งให้ดำรงตำแหน่งกรรมการธนาคาร

ที่ปรึกษาคณะกรรมการธนาคาร (Advisers to the Board of Directors)

ที่ปรึกษาคณะกรรมการธนาคาร ประกอบด้วย

1. นายไพโรจน์ ล่ำซำ

2. นายเฉลียว อยู่วิทยา

ขอบเขต หน้าที่ และความรับผิดชอบ ดังต่อไปนี้

รับทราบและให้คำปรึกษาแนะนำแก่คณะกรรมการธนาคาร
ในเรื่องที่เกี่ยวข้องและอยู่ในอำนาจหน้าที่ของคณะกรรมการ อาทิเช่น นโยบายของธนาคาร
เรื่องที่ต้องปฏิบัติตามกฎหมายและตามระเบียบที่วางไว้ รวมทั้งกิจการสำคัญอื่น ๆ ที่หากทำไปแล้ว
จะเกิดการเปลี่ยนแปลง หรือส่งผลกระทบอย่างเห็นได้ชัดต่อการดำเนินธุรกิจของธนาคาร

ผู้บริหาร

ณ วันที่ 31 ธันวาคม 2543 ธนาคารมีรายชื่อและตำแหน่งของผู้บริหารเกี่ยวกับวุฒิการศึกษาสูงสุด
ประสบการณ์การทำงานและรายชื่อเลขานุการคณะกรรมการธนาคาร ตามเอกสารแนบ 1

การสรรหากรรมการและผู้บริหาร

การสรรหากรรมการ

ธนาคารได้แต่งตั้งคณะกรรมการสรรหาซึ่งประกอบด้วยผู้ทรงคุณวุฒิ 6 ท่าน
เป็นผู้พิจารณาคัดเลือกและกลั่นกรองบุคคลที่มีคุณสมบัติเหมาะสม เสนอแนะต่อที่ประชุมกรรมการ
ให้นำชื่อเสนอต่อที่ประชุมสามัญผู้ถือหุ้น เลือกตั้งให้ดำรงตำแหน่งกรรมการธนาคาร
โดยในการแต่งตั้งกรรมการแต่ละรายนั้น
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและออกเสียง

การสรรหาผู้บริหาร

คณะจัดการทำหน้าที่พิจารณาคัดเลือกและกลั่นกรองบุคคลที่มีคุณสมบัติเหมาะสมที่จะได้รับการแต่งตั้งให้ดำรงตำแหน่งผู้บริหารในระดับผู้ช่วยกรรมการผู้จัดการขึ้นไป
เพื่อขออนุมัติต่อคณะกรรมการธนาคารสำหรับการแต่งตั้งผู้บริหารในระดับที่ต่ำกว่าผู้ช่วยกรรมการผู้จัดการ
ผู้บริหารสายงานจะพิจารณาคัดเลือกและอนุมัติโดยคณะจัดการหรือกรรมการผู้จัดการ

ค่าตอบแทนผู้บริหาร

ค่าตอบแทนที่เป็นตัวเงิน

ก. กรรมการของธนาคาร จำนวน 13 ท่าน ได้รับเบี้ยประชุมกรรมการ
กรรมการที่ปรึกษาคณะจัดการ และกรรมการตรวจสอบจากธนาคาร
รวมถึงค่าตอบแทนที่ปรึกษากฎหมายจากธนาคาร ในรอบปี 2543 จำนวน 18,444,000 บาท
ภาษีเบี้ยประชุมและค่าตอบแทนที่ปรึกษากฎหมาย จำนวน 6,429,363.01 บาท

ข. ผู้บริหารของธนาคาร จำนวน 7 ท่าน (กรรมการผู้จัดการ และรองกรรมการผู้จัดการ 6 ท่าน)
ได้รับค่าตอบแทนจากธนาคาร ในรูปของเงินเดือน ค่าครองชีพ บำเหน็จพิเศษ โบนัส
และเงินรางวัลพิเศษ ในรอบปี 2543 จำนวนเงินรวมทั้งสิ้น 62,639,716.64 บาท

ค่าตอบแทนอื่น

ธนาคารจัดสรรเสนอขายใบสำคัญแสดงสิทธิที่จะซื้อหุ้นสามัญให้แก่พนักงานของธนาคาร
ยกเว้นพนักงานที่เป็นกรรมการ ในราคา 0 บาท/หน่วย โดยมีหลักเกณฑ์และวิธีการจัดสรร
โดยคณะผู้รับมอบอำนาจจากผู้ถือหุ้น ได้แก่ นายทวี บุตรสุนทร ดร.อภิชัย จันทรเสน และนายอภิชัย
บุณยเกียรติ หรือบุคคลที่ได้รับมอบอำนาจจากคณะผู้รับมอบอำนาจจากผู้ถือหุ้น
จะเป็นผู้พิจารณาจัดสรรให้กับพนักงานในโครงการที่ได้รับการจัดสรรใบสำคัญแสดงสิทธิ
โดยพิจารณาตามความสามารถ และศักยภาพของพนักงานแต่ละราย
สำหรับจำนวนการจัดสรรในแต่ละครั้ง
มอบอำนาจให้คณะผู้รับมอบอำนาจจากผู้ถือหุ้นหรือบุคคลที่ได้รับมอบหมายจากคณะผู้รับมอบอำนาจจากผู้ถือหุ้นเป็นผู้พิจารณา
สำหรับผู้บริหารของธนาคารได้รับการจัดสรรใบสำคัญแสดงสิทธิฯคิดเป็นร้อยละ 7.68
ของจำนวนใบสำคัญแสดงสิทธิที่จัดสรรในโครงการที่ 1

การถือหุ้น หุ้นกู้ ของผู้บริหารของธนาคาร ณ วันที่ 31 ธันวาคม 2543

นายบรรยงค์ ล่ำซำ ถือหุ้นใน บมจ.ธนาคารกสิกรไทย จำนวน 3,095,760 หุ้น
เปลี่ยนแปลงลดลงระหว่างรอบปีบัญชี จำนวน 20,000 หุ้น

พล.ต.อ. เภา สารสิน ถือหุ้นใน บมจ.ธนาคารกสิกรไทย จำนวน 64,700 หุ้น
เปลี่ยนแปลงระหว่างรอบปีบัญชี จำนวน - หุ้น

นายบัณฑูร ล่ำซำ ถือหุ้นใน บมจ.ธนาคารกสิกรไทย จำนวน 100,000 หุ้น
เปลี่ยนแปลงระหว่างรอบปีบัญชี จำนวน - หุ้น

นายศุกรีย์ แก้วเจริญ ถือหุ้นใน บมจ.ธนาคารกสิกรไทย จำนวน 9,200 หุ้น
เปลี่ยนแปลงระหว่างรอบปีบัญชี จำนวน - หุ้น และถือหุ้นกู้ใน บมจ.ธนาคารกสิกรไทย จำนวน
3,000 หน่วย เปลี่ยนแปลงระหว่างรอบปีบัญชี จำนวน - หน่วย

ม.ร.ว. สฤษดิคุณ กิติยากร ถือหุ้นใน บมจ.ธนาคารกสิกรไทย จำนวน 15,000 หุ้น
เปลี่ยนแปลงระหว่างรอบปีบัญชี จำนวน - หุ้น และถือหุ้นกู้ใน บมจ.ธนาคารกสิกรไทย จำนวน
5,000 หน่วย เปลี่ยนแปลงระหว่างรอบปีบัญชี จำนวน - หน่วย

ม.ร.ว. ยงสวาสดิ์ กฤดากร ถือหุ้นใน บมจ.ธนาคารกสิกรไทย จำนวน 260 หุ้น
เปลี่ยนแปลงระหว่างรอบปีบัญชี จำนวน - หุ้น

นายสมชาย บุลสุข ถือหุ้นใน บมจ.ธนาคารกสิกรไทย จำนวน 267,740 หุ้น
เปลี่ยนแปลงระหว่างรอบปีบัญชี จำนวน - หุ้น

นางสุจิตพรรณ ล่ำซำ ถือหุ้นใน บมจ.ธนาคารกสิกรไทย จำนวน 20,000 หุ้น
เปลี่ยนแปลงระหว่างรอบปีบัญชี จำนวน - หุ้น

ศ. ดร. สุชาดา กีระนันทน์ ถือหุ้นใน บมจ.ธนาคารกสิกรไทย จำนวน 1,000 หุ้น
เปลี่ยนแปลงเพิ่มขึ้นระหว่างรอบปีบัญชี จำนวน 1,000 หุ้น

ศ. ดร. ยงยุทธ ยุทธวงศ์ ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน - หุ้น

ดร. อภิชัย จันทรเสน ถือหุ้นใน บมจ.ธนาคารกสิกรไทย จำนวน 10,000 หุ้น
เปลี่ยนแปลงเพิ่มขึ้นระหว่างรอบปีบัญชี จำนวน 10,000 หุ้น

Mr. Charles L. Coltman, lll ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน - หุ้น

Mr. William Mark Evans ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน - หุ้น

นายสิริวุทธิ์ เสียมภักดี ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน - หุ้น

นางธิดา สมะลาภา ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน – หุ้น และถือหุ้นกู้ใน บมจ.ธนาคารกสิกรไทย จำนวน
3,000 หน่วย เปลี่ยนแปลงระหว่างรอบปีบัญชี จำนวน - หุ้น

นายอภิชัย บุณยเกียรติ ถือหุ้นใน บมจ.ธนาคารกสิกรไทย จำนวน 1,000 หุ้น
เปลี่ยนแปลงระหว่างรอบปีบัญชี จำนวน - หุ้น

นายปรีชา อุ่นจิตติ ถือหุ้นใน บมจ.ธนาคารกสิกรไทย จำนวน - หุ้น เปลี่ยนแปลงระหว่างรอบปีบัญชี
จำนวน - หุ้น

ดร.เพียงใจ พุกกะคุปต์ ถือหุ้นใน บมจ.ธนาคารกสิกรไทย จำนวน 11,960 หุ้น
เปลี่ยนแปลงระหว่างรอบปีบัญชี จำนวน - หุ้น

นายบุญทักษ์ หวังเจริญ ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน - หุ้น

นางฉวีวรรณ วโรภาษ ถือหุ้นใน บมจ.ธนาคารกสิกรไทย จำนวน 4,100 หุ้น
เปลี่ยนแปลงระหว่างรอบปีบัญชี จำนวน - หุ้น

นายศาศวัต วีระปรีย ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน - หุ้น

นางปราณี ตีรเศรษฐ ถือหุ้นใน บมจ.ธนาคารกสิกรไทย จำนวน - หุ้น
เปลี่ยนแปลงระหว่างรอบปีบัญชี จำนวน - หุ้น

ธนาคารได้จัดตั้งเงินกองทุนสำรองเลี้ยงชีพพนักงาน
ตามความในพระราชบัญญัติกองทุนสำรองเลี้ยงชีพ พ.ศ.2530
และเข้าเป็นกองทุนจดทะบียนโดยได้รับอนุมัติจากกระทรวงการคลัง เมื่อวันที่ 16 สิงหาคม 2537
ตามระเบียบของกองทุนฯพนักงานประจำมีสิทธิสมัครเข้าเป็นสมาชิกของกองทุนฯ
โดยพนักงานจะจ่ายสมทบเข้ากองทุนในอัตราร้อยละ 3 ของเงินเดือนพนักงาน
และธนาคารจะจ่ายสบทบในอัตราร้อยละ 3-4.5 ตามอายุงานของพนักงาน
ซึ่งพนักงานจะได้ผลประโยชน์ดังกล่าวเมื่อพ้นสภาพจากการเป็นพนักงาน
ยกเว้นกรณีเลิกจ้างโดยไม่จ่ายค่าชดเชย

การกำกับดูแลกิจการ

คณะกรรมการธนาคารประกอบด้วยกรรมการที่มีความรู้ความสามารถ
และประสบการณ์ในการดำเนินธุรกิจ ทำหน้าที่ในการกำหนดนโยบาย
ทิศทางการดำเนินงานของธนาคาร
และควบคุมดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพและ
ประสิทธิผล โดยปฏิบัติหน้าที่ตามกฎหมาย วัตถุประสงค์ ข้อบังคับของบริษัท และมติที่ประชุมผู้ถือหุ้น
ด้วยความรับผิดชอบ ซื่อสัตย์สุจริต ระมัดระวัง และหลักการข้อพึงปฏิบัติที่ดี
เพื่อสิทธิผลประโยชน์ของบริษัทและผู้ถือหุ้นเป็นที่ตั้ง
คณะกรรมการธนาคารได้ให้ความสำคัญเป็นอย่างยิ่งกับระบบการควบคุมภายในและการตรวจสอบภายในให้มีการดำเนินการอย่างมีประสิทธิผล
รวมถึงการจัดให้มีระบบการประเมินความเสี่ยงเพื่อให้มีระบบควบคุมและเป็นเครื่องมือในการลดความเสี่ยงในการดำเนินธุรกิจ
ตลอดจนการมีระบบการสอบทานเพื่อให้การดำเนินงานเป็นไปตามข้อกำหนดกฎหมายและมีการควบคุมที่ดี
เพื่อให้ระบบการควบคุมภายในมีประสิทธิภาพและประสิทธิผล
ในด้านผู้ปฏิบัติงานธนาคารได้กำหนดวินัยข้อบังคับที่พนักงานต้องถือปฏิบัติและกำหนดข้อพึงปฏิบัติ
(Code of Conduct) สำหรับพนักงานในสายงานที่เป็นวิชาชีพเฉพาะด้านเป็นแนวทางปฏิบัติ
นอกจากนี้ คณะกรรมการธนาคารได้แต่งตั้งคณะกรรมการตรวจสอบ
ซึ่งเป็นองค์ประกอบส่วนหนึ่งของนโยบายการกำกับดูแลกิจการที่ดี
ประกอบด้วยกรรมการธนาคารที่มีความเป็นอิสระ
และมีคุณสมบัติตามข้อกำหนดของตลาดหลักทรัพย์แห่งประเทศไทยในการปฏิบัติหน้าที่ตามข้อบังคับว่าด้วยคณะกรรมการตรวจสอบ
และปฏิบัติหน้าที่ตามที่ได้รับมอบหมายซึ่งรวมถึงการสอบทานให้มีรายงานทางการเงินอย่างถูกต้องและเปิดเผยอย่างเพียงพอ

ธนาคารได้ให้ความสำคัญในด้านการกำกับดูแลกิจการที่ดี
เพื่อให้การดำเนินกิจการมีการกำกับดูแลที่ดีมีมาตรฐานที่เป็นสากลและสอดคล้องกับนโยบายของตลาดหลักทรัพย์แห่งประเทศไทย
จึงได้ว่าจ้างบริษัทที่ปรึกษาเพื่อคัดสรรข้อสรุปการกำกับดูแลกิจการที่ดีซึ่งกำหนดโดยสถาบันต่างๆ
ที่เป็นสากล
และเป็นแนวปฏิบัติที่เหมาะสมกับธุรกิจธนาคารและสอดคล้องกับแนวนโยบายที่ถือปฏิบัติในประเทศไทย
เพื่อเป็นแนวประกอบการพิจารณาเสริมสร้างด้านการกำกับดูแลกิจการที่ดี

การดูแลเรื่องการใช้ข้อมูลภายใน

ธนาคารมีนโยบายการกำกับดูแลในการป้องกันผู้บริหารในการนำข้อมูลภายในของธนาคารไปใช้เพื่อประโยชน์ส่วนตน
โดยห้ามมิให้ผู้บริหาร รวมถึงคู่สมรส
บุตรที่ยังไม่บรรลุนิติภาวะของผู้บริหารดังกล่าวใช้ข้อมูลภายในซึ่งยังมิได้เปิดเผยเพื่อทำการซื้อขาย
โอนหรือรับโอนหลักทรัพย์ที่ออกโดยธนาคารก่อนที่ข้อมูลนั้นจะเปิดเผยสู่สาธารณชน
ซึ่งเป็นการปฏิบัติตามบทบัญญัติในกฎหมายที่เกี่ยวกับธุรกิจหลักทรัพย์
และกำหนดให้รายงานสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยทุกครั้งที่มีการซื้อขาย โอน
หรือรับโอนหลักทรัพย์ที่ออกโดยธนาคาร ภายใน 3 วันทำการนับจากวันที่มีการซื้อขาย โอน
หรือรับโอน พร้อมทั้งส่งสำเนาเอกสารดังกล่าวให้สำนักบริหารเพื่อการรายงานของธนาคาร

บุคลากร

ณ วันที่ 31 ธันวาคม 2543 ธนาคารมีพนักงานรวมทั้งสิ้น 11,499 คน แบ่งออกเป็น สำนักงานใหญ่
5,045 คน สาขาในเขตกรุงเทพมหานคร 3,219 คน สาขาในเขตภูมิภาค 3,163 คน
สาขาต่างประเทศ 72 คน
โดยพนักงานที่ปฏิบัติงานในสำนักงานใหญ่สามารถแยกเป็นตามสายงานตามโครงสร้างของธนาคารได้
ดังนี้

1. เจ้าหน้าที่บริหาร 12 คน

 2. สายงานเลขาธิการองค์การ 76 คน

3. สายงานกำกับและตรวจสอบ 218 คน

4. สายงานบรรษัทธุรกิจ 866 คน

5. สายงานวิภัชธุรกิจ 963 คน

6. สายงานบริหารเครดิต 1,635 คน

7. สายงานระบบ 966 คน

8. สายงานการเงินและควบคุม 169 คน

9. สายงานทรัพยากรบุคคล 140 คน

ค่าตอบแทนพนักงาน

ในรอบปี 2543 พนักงานของธนาคารทั้งหมดได้รับค่าตอบแทนในรูปของเงินเดือน ค่าจ้าง
ค่าครองชีพ ค่าล่วงเวลา บำเหน็จพิเศษ โบนัสและเงินรางวัลพิเศษ เป็นจำนวนเงินรวมทั้งสิ้น
5,228,389,319.54 บาท

ข้อพิพาทแรงงาน

ในปี 2541 ธนาคารไม่มีข้อพิพาทแรงงาน แต่ในปี 2542
ที่ผ่านมาธนาคารมีข้อพิพาทแรงงานในเรื่องของการจ่ายโบนัสประจำปี 2542
แต่สามารถตกลงกันได้โดยธนาคารไม่ต้องจ่ายโบนัสปีละ 5.5 เท่าของเงินเดือน
แต่จ่ายเป็นเงินช่วยเหลือปีละ 2 เท่าของเงินเดือน และเงินช่วยเหลืออีกจำนวน 8,000.-บาท
และเมื่อปี 2543 ก็ยังมีข้อพิพาทแรงงานในเรื่องของการจ่ายโบนัสประจำปี
แต่สามารถตกลงกันได้โดยยกเลิกข้อตกลงเกี่ยวกับสภาพการจ้างปี พ.ศ. 2536
เรื่องการจ่ายโบนัสในอัตราปีละ 5.5 เท่าของเงินเดือน
โดยเปลี่ยนแปลงระบบการจ่ายโบนัสประจำปี จากเดิมเป็นจ่ายตามผลประกอบการของธนาคาร

นโยบายในการพัฒนาบุคลากรของธนาคาร

ธนาคารให้ความสำคัญต่อการพัฒนาบุคลากรอย่างต่อเนื่อง เพื่อยกระดับความรู้ ความสามารถ และ
ศักยภาพของพนักงานให้สามารถให้บริการ/ปฏิบัติงานรูปแบบใหม่เพื่อสร้างความพึงพอใจสูงสุดให้กับลูกค้า
และเพิ่มความสามารถในการแข่งขัน โดยในปี 2543
ธนาคารได้ให้ความรู้แก่พนักงานผ่านช่องทางการเรียนรู้ต่าง ๆ 6 ช่องทาง คือ

1.  การเรียนรู้ระหว่างปฏิบัติงาน

2.  การจัดการเรียนรู้ภายใน ทั้งนี้ ได้จัดการเรียนรู้ทั้งสิ้น 35 หลักสูตร มีพนักงานผ่านการเรียนรู้
    7,811 คน โดยจัด 3 รูปแบบ คือ ธนาคารดำเนินการจัดเอง
    ว่าจ้างบริษัทหรือสถาบันภายนอก และซื้อลิขสิทธิ์จากบริษัทภายนอก

3.  การเรียนรู้กับสถาบันภายนอก
    ธนาคารได้ส่งพนักงานออกไปเรียนรู้กับสถาบันภายนอกทั้งในและต่างประเทศ
    ในหลักสูตรที่ธนาคารไม่มีการจัดการเรียนรู้ภายในธนาคาร เป็นความรู้หรือเทคโนโลยีใหม่ๆ
    ที่จะสามารถนำไปใช้ประโยชน์กับการปฏิบัติงานได้ทันที

4.  การเรียนรู้ด้วยตนเอง
    เพื่อให้พนักงานได้มีโอกาสพัฒนาทักษะพื้นฐาน/ทักษะงานวิชาชีพ/ทักษะส่วนบุคคลได้ตลอดเวลา
    อาทิ พนักงานสามารถยืมวิดีโอ เทป เสียง ซีดีรอม เพื่อเรียนรู้และพัฒนาทักษะภาษาอังกฤษ
    คอมพิวเตอร์ เป็นต้น

5.  การเรียนรู้ทางสื่อโทรทัศน์ (TFBTV) ธนาคารผลิตรายการโทรทัศน์ภายในของธนาคาร
    เพื่อใช้สื่อความ/เรียนรู้ในเรื่องที่เป็นประโยชน์ต่อการปฏิบัติงาน/ให้บริการลูกค้า

6.  การให้ทุนการศึกษาแก่พนักงานและบุคคลภายนอก ทั้งในและต่างประเทศ

นอกจากนี้ ยังได้จัดโครงการประเมินทักษะพื้นฐานต่างๆ ที่จำเป็นต่อการปฏิบัติงาน
เพื่อเป็นข้อมูลในการพัฒนาศักยภาพของพนักงานอีกด้วย